Melestradurezh: krouet e voe kumun Pleaol e 1790. Gant al lezenn eus an 23 a viz Eost 1790 e voe lakaet Pleaol da benn ur chanton, hini Pleaol, gant peder gumun ennañ: Ar Gwernoù, Marzhan, Noal-Muzilheg ha Pleaol; e Bann ar Roch-Bernez e oa. Diskaret e voe kanton Pleaol e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, ha lakaet Pleaol e Kanton Kistreberzh. Lakaet e oa bet Pleaol en Arondisamant Gwened bet krouet e 1800.